[{"text_idx": "#000000", "text": "Dennis Lewis teadlikust hingamisest ja hingamisteadlikkusest"}, {"text_idx": "#000002", "text": "Teadlik hingamine, mida tuntakse ka hingamisteadlikkuse nime all, pakub meile intiimse sissevaate iseendasse. Hingamisteadlikkust praktiseeritakse maailma suurtes spirituaalsetes traditsioonides \u2013 sh taoismis, hinduismis, budismis, islamis ja kristluses \u2013 osana u\u0308leu\u0308ldisest spirituaalse arengu ja a\u0308rkamise to\u0308o\u0308st. Samuti praktiseeritakse seda paljudes meditatiivsetes, somaatilites ja terapeutilistes su\u0308steemides tervise, eneseavastamise ja enesemuutmise eesma\u0308rgil. Pu\u0308u\u0308d kogeda siin ja praegu, et oleme hingavad olendid eksistentsi suures mu\u0308steeriumis on u\u0308ks suurimaid jo\u0303upingutusi, mida saame teha omaenda fu\u0308u\u0308silise, emotsionaalse ja spirituaalse heaolu nimel."}, {"text_idx": "#000003", "text": "Kuna enamik meist on ta\u0308ielikus teadmatuses oma hingamisest, peaks teadlik hingamine olema esimene samm mis tahes isekavandatud hingamisto\u0308o\u0308 programmis. O\u0303ppides teadvustama oma hingamist, o\u0303ppides oma va\u0308ljahingamise ja sissehingamise mustreid ilma sekkumise vo\u0303i manipuleerimiseta teadlikult ja\u0308lgima, hakkame su\u0308gavamalt mo\u0303istma, kuidas on hingamine seotud meie sisemaailma ja eluga."}, {"text_idx": "#000004", "text": "Nagu kirjutab hingamisto\u0308o\u0308 teerajaja Ilse Middendorf, \u201cTeadlikkus hingeto\u0303mmete mustrist ho\u0303lmab nii fu\u0308u\u0308silist kogemust kui ka meie to\u0303elist olemust, viisi, kuidas me oma elujo\u0303u va\u0308lismaailmas laiali laotame. Just hingamine, millel lubame omatahtsi tulla ja minna, annab jo\u0303udu meie eluprotsesside po\u0303hiru\u0308tmidele.\u201d"}, {"text_idx": "#000005", "text": "Teadlik hingamine ei loo mitte ainult kindlat alust ko\u0303igile muudele hingamisto\u0308o\u0308 vormidele, vaid on ka iseendast transformatsiooniline. Teadlik hingamine aitab luua sisemist vaikust ja kohalolekut. See aitab meil ka olla iseenda juures kohal ilma hinnangute vo\u0303i analu\u0308u\u0308sita. Teadvustades, kuidas me tegelikult u\u0308hel vo\u0303i teisel hetkel hingame, tajudes ja tundes, kuidas hingamine kujundab meie emotsioone ja suhtumisviise ning sise- ja va\u0308lispingeid, ja kuidas need omakorda hingamist kujundavad, vabastame oma keha ja aju tarkuse esile kutsuma o\u0303hko\u0303rnu heasuunalisi muutusi ilma ego sekkumiseta."}, {"text_idx": "#000006", "text": "Kui eksperimenteerite ja\u0308rgneva hingamisteadlikkuse praktikaga, eriti alguses, tehke seda vaikses olukorras ja piirduge umbes 15\u201320 minutiga. Saades rohkem kogemusi oma hingamise lu\u0308hiajalise ja\u0308lgimisega vaikses olukorras, ma\u0308rkate, kuidas muutute spontaalselt teadlikumaks oma hingamisest ka muul ajal kogu pa\u0308eva jooksul, kui see on to\u0303eliselt oluline \u2013 na\u0308iteks sattudes stressiolukorda. Just sellistes olukordades oma hingamisest teadlik olemine, oskus ja\u0308lgida oma hingamist ja vaadelda, kuidas see on seotud teie mo\u0303tete, emotsioonide, liigutuste ja asenditega muudab ja\u0308rk-ja\u0308rgult iseendast teie stressi- ja muude probleemide lahendusviise."}, {"text_idx": "#000007", "text": "Istuge nu\u0308u\u0308d vaikselt toolile vo\u0303i, ra\u0308tsepaistmes, padjale, sulgege silmad, pange ka\u0308ed kokku ja su\u0308lle vo\u0303i asetage peopesad po\u0303lvedele ja lihtsalt tunnetage end istumas ja hingamas. Lubage elustuda kogu keha tunnetusel. Kasutades teadlikkust oma aistingutest, vo\u0303imet kuulata sissepoole, ma\u0308rgake, kuidas keha avaldab raskust toolile vo\u0303i padjale, naha kihelemist, keha kuju ja vormi, mis tahes lihaspingeid jne \u2013 ko\u0303ike korraga."}, {"text_idx": "#000008", "text": "Jo\u0303udes tunnetuslikult isenda su\u0308gava u\u0308leu\u0308ldise tajumiseni, ma\u0308rgake, mis teie kehas sissehingamise ja va\u0308ljahingamise ajal liigub. Tajuge, kuidas o\u0303hk liigub ninna ja sealt va\u0308lja ja ko\u0303iki muid hingamisega seotud aistinguid. Kui kerkivad u\u0308les mo\u0303tted, tunded vo\u0303i hinnangud, kuidas tuleks hingata paremini, lihtsalt teadvustage neid ja lubage neil kohe minna. A\u0308rge neid edasi mo\u0303elge ega nende mo\u0303jul kuidagi ka\u0308ituge. A\u0308rge pu\u0308u\u0308dke oma hingamist korrigeerida. Lihtsalt ja\u0308lgige ja tunnetage ni palju, kui suudate, oma hingamist la\u0308bi ko\u0303igi sisemiste aistingute, liigutuste ja kehatuksete."}, {"text_idx": "#000009", "text": "Kui olete valmis, lo\u0303petage igasugune pingutamine ja lihtsalt nautige isennast istumas ja hingamas. Kas hakkate nu\u0308u\u0308d tajuma end hingava olendina?"}, {"text_idx": "#000010", "text": "Kui olete lo\u0303petanud, lihtsalt to\u0303uske pu\u0308sti ja ja\u0308tkake pa\u0308evatoimetusi. U\u0308leja\u0308a\u0308nud ajal kogu pa\u0308eva jooksul keskenduge iseendale iga paari tunni ja\u0308rel ja ma\u0308rgake, kuidas te hingate. Lihtsalt tunnetage ja ja\u0308lgige. A\u0308rge pu\u0308u\u0308dke oma hingamist muuta."}, {"text_idx": "#000011", "text": "Saades teadlikumaks selles, kuidas te erinevates tingimustes hingate, kuidas na\u0308iteks hingamine stressiolukorras kiireneb ning kuidas ja kus see pingestub, vo\u0303i kuidas te erinevates emotsionaalsetes seisundites sageli ebateadlikult hinge kinni hoiate, hakkab teadlikkuse valgus iseendast teie hingamist turvalisel, tervislikul ja loomulikul viisil muutma."}, {"text_idx": "#000014", "text": "Biodu\u0308naamiline hingamine ja trauma vabastamine (3)\nBiodu\u0308naamilise hingamise ja trauma vabastamise u\u0308ritused (47)\nMeditsiinilise ravi ohud ja mo\u0303jud (4)"}]